Tlocrt
Tlocrt je naziv za crtež pojedinih etaža građevnog objekta projiciranjem njegovih kota na papir ili koju drugu ravnu plohu (npr. kamena ili metalna ploča). U širem značenju riječi, pojam tlocrt se odnosi ne samo na zasebne objekte, već i na prikaz kota prizemnih etaža većih arhitektonskih sklopova, od pojedinih sektora do prikaza čitavog naselja.

Projektiranje složenijih zgrada i arhitektonskih sklopova od samoga je početka zahtijevalo detaljnu prethodnu skicu, pa su graditelji uz presjeke i skice arhitektonskih i dekorativnih detalja, vjerojatno još od 4. milenija pne. izrađivali i tlocrte. 
Tlocrt je, naime, najvažniji od svih nacrta. U baroku su značajniji graditelji posjedovali kolekcije tlocrta svojih i tuđih građevina. U 19. vijeku standardizirana su mjerila tlocrta za izvedbu zgrada: 

 situacioni tlocrt - 1:500
 detaljni tlocrt - 1:200
 urudžbeni tlocrt - 1:100
 izvedbeni tlocrt - 1:50

Od tada je ustaljeno i označavanje detalja kao što su različite boje za pojedine vrste građevnog materijala, znakovi za pojedine vrste instalacija i dr. Tlocrt nastao prigodom snimanja već postojećih objekata naziva se naknadni.

Bilješke

Literatura
Müller/Vogel 1999 - Werner Müller; Gunther Vogel: Atlas arhitekture 1, preveo Milan Pelc, Zagreb, 1999.
Pescarin 2003 – Sofia Pescarin: Rome, Vercelli, 2003.,
Šenoa 1964 – Zdenko Šenoa: Tlocrt, Enciklopedija likovnih umjetnosti, sv. 4, Zagreb, 1966.

Građevinarstvo
Likovna umjetnost
Arhitektonski elementi